{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":7,"n_cols":6,"rows_kept":7,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Nacrtu pravilnika o izmjenama i dopunama Pravilnika o radu u sustavu eSpis"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Hrvatski pravni centar","PRAVILNIKO IZMJENAMA I DOPUNAMA PRAVILNIKA O RADU U SUSTAVU eSpis","Ovaj prijedlog se odnosi na unaprjeđenje praćenja zločina iz mržnje kroz sustav eSpis. Hrvatski pravni centar (HPC) je koordinator projekta “IRIS – Unapređenje borbe protiv nesnošljivosti kroz istraživanje, izradu preporuka i obuku” u okviru kojeg je provedeno empirijsko istraživanje predmeta zločina iz mržnje u razdoblju od 2013. do 2018. godine. U procesu prikupljanja podataka utvrdili smo da se u sustavu eSpis kao zločin iz mržnje ne označavaju svi pravomoćno riješeni predmeti u kojima se mržnja pojavljuje kao kvalifikatorna ili otegotna okolnost. Takva obveza jasno proizlazi iz čl. 9. Protokola o postupanju u slučaju zločina iz mržnje prema kojem pravosudna tijela imaju obvezu posebno označavati predmete vezano uz zločine iz mržnje (st. 1.) te voditi evidencije o njima i dostavljati ih Ministarstvu pravosuđa (st. 2.). Međutim, takva obveza nije izrijekom sadržana u Pravilniku o radu u sustavu eSpis, pa predlažemo dopunu Pravilnika na način da se doda čl. 132 a. koji bi glasio:\n“U spisima koji se odnose na zločine iz mržnje u sustav eSpis upisat će se činjenica da je riječ o zločinu iz mržnje te podatak o kojoj se skupini iz čl. 87. st. 21. Kaznenog zakona radi.” \nUvidom u računalne baze podataka, tj. obrasce u kojima se računalno upisuju podaci o predmetu, uočeno je kako i sada postoji rubrika u kojoj se kvačicom može označiti da se radi o djelu “Iz mržnje”, no kontrolna pretraga predmeta pokazala je da se ta mogućnost ne koristi dosljedno. \nKvalitetno i sustavno praćenje i evidentiranje pravomoćno okončanih predmeta zločina iz mržnje tehnički se može osigurati na više načina, no smatramo da bi apostrofiranje obveze praćenja ovih predmeta u Pravilniku rezultiralo unaprjeđenjem prakse. Jedno od mogućih tehničkih rješenja je da se programiranje relevantnih obrazaca izmijeni na način da odgovor na pitanje radi li se o djelu “iz mržnje” postane obvezno (preduvjet za nastavak rada u sustavu eSpis). Neovisno o tome tko de facto unosi podatke o predmetu u sustav eSpis, prema čl. 93. st. 2. Zakona o sudovima sudac je dužan nadzirati pravodoban i potpun unos podataka u informatički sustav, a smatramo kako takva obveza nije ispunjena onda kada nije zabilježen podatak da se radi o zločinu iz mržnje. \nNadalje, s obzirom na obvezu izvještavanja Ministarstva pravosuđa koja obuhvaća i navođenje o kojoj se zaštićenoj osobini (skupini) iz definicije zločina iz mržnje u Kaznenom zakonu radi, predlažemo da se u obrascu doda padajući izbornik sa svim kategorijama.","Prihvaćen","Prihvaća se."]
[2,"GRGA KOSTELAC","PRAVILNIKO IZMJENAMA I DOPUNAMA PRAVILNIKA O RADU U SUSTAVU eSpis","Trenutno eSpis nije potpuno funkcionalan kod pojedinih sudova tj. rad pisarnica je blago rečeno \"neuredan\". Dok u Zagrebu svi imaju uvid u spise, neovisno o načinu dostve, osobno, poštom ili elekronički (suci, odvjetnici, stranke) u Splitu je vidljivo samo kretanje predmeta...","Primljeno na znanje","Prima se na znanje. \n\nPrava pristupa su u eSpisu ujednačena u svim sudovima iste vrste. Dozvole pojedinim korisnicima određuje administrator u sudu upisom u posebnu aplikaciju za administriranje eSpisa sukladno Godišnjem rasporedu poslova. Ukoliko postoje konkretna pitanja vezana uz upise uloga s pripadajućim pravima na pojedinim sudovima, administratori na sudu se mogu obratiti centralnom administratoru eSpis aplikacije za pomoć."]
[3,"Financijska agencija","PRAVILNIKO IZMJENAMA I DOPUNAMA PRAVILNIKA O RADU U SUSTAVU eSpis,\nČlanak 1.","Predlažemo dopuniti odredbu članka 2. stavka 2. Pravilnika u dijelu u kojem se navodi s kojim je sve sustavima povezan sustav eSpis na način da se ista dopuni i sustavom Financijske agencije.\nSustav eSpis i sustav Financijske agencije već su povezani u svrhu dostave isprava u stečajnom i predstečajnom postupku sukladno odredbi čl. 12. Stečajnog zakona kao i u postupku stečaja potrošača sukladno odredbama članaka 79.d, 79.g i 23. Zakona o stečaju potrošača pa predlažemo uskladiti i ovu odredbu pravilnika s navedenim zakonskim odredbama i stvarnim stanjem.","Prihvaćen","Prihvaća se."]
[4,"ZDENKA MONTERISI","PRAVILNIKO IZMJENAMA I DOPUNAMA PRAVILNIKA O RADU U SUSTAVU eSpis,\nČlanak 23.","u čl. 23 se postojeće riječi se mijenjaju nepostojećim tijelima i funkcijama jer u RH ne postoji \"ministar za poslove pravosuđa\" niti \"ministarstvo za poslove pravosuđa\".\nMožda se htjelo napisati: \"ministar za poslove pravosuđa i uprave\" i \"ministarstvo za poslove pravosuđa i uprave\".\nZdenka Monterisi","Nije prihvaćen","Navedeni izraz koristi se u opisnom smislu i već se upotrebljava u propisima u pravosuđu (npr. Zakon o državnom odvjetništvu, Zakon o vježbenicima u pravosudnim tijelima i pravosudnom ispitu, Zakon o javnom bilježništvu i dr.)."]